**Ministru kabineta rīkojuma „Par nepieciešamo finansējumu Latvijas prezidentūras Eiropas Savienības Padomē 2015.gadā sagatavošanai un nodrošināšanai 2014.gadam” projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Ministru kabineta 2013.gada 28.augusta rīkojuma Nr.401 "Par nepieciešamo finansējumu 2014.gadam, lai nodrošinātu Latvijas prezidentūru Eiropas Savienības Padomē 2015.gadā" (turpmāk – rīkojums) 6.punktā noteikto uzdevumu 74.resora "Gadskārtējā valsts budžeta izpildes procesā pārdalāmais finansējums" budžeta programmas "Latvijas prezidentūras Eiropas Savienības Padomē nodrošināšana 2015.gadā" nesadalītais finansējums 2014.gadam 581 690 euro apmērā sadalāms rīkojuma 1.2.3., 1.3.3., 1.4.1., 1.6.2., 1.12.2. un 1.13.3.apakšpunktā minētajām papildu amata vietām līdz 2014.gada 1.martam, ņemot vērā precizēto Latvijas prezidentūras Eiropas Savienības Padomē (turpmāk – Latvijas prezidentūra) programmu, kā arī ministriju faktiski aizpildīto amata vietu skaitu, vai arī jaunu papildu amata vietu izveidei saskaņā ar Ministru kabineta lēmumu.Saskaņā ar Ministru kabineta 2014.gada 15.jūlija rīkojuma Nr.357 "Par nepieciešamo finansējumu 2014.gadam, lai nodrošinātu Latvijas prezidentūru Eiropas Savienības Padomē 2015.gadā" 4.punktā noteikto uzdevumu 74. resora "Gadskārtējā valsts budžeta izpildes procesā pārdalāmais finansējums" budžeta programmas 04.00.00 "Latvijas prezidentūras Eiropas Savienības Padomē nodrošināšana 2015. gadā" nesadalītais finansējums 2014. gadam 229 771 *euro* apmērā sadalāms līdz 2014. gada 1.novembrim, ņemot vērā precizēto Latvijas prezidentūras programmu un pieejamo finansējumu. |
| 2. | Pašreizējā situācija un problēmas, kuru risināšanai tiesību akta projekta izstrādāts, tiesiskā regulējuma mērķis un būtība | 2015.gada pirmajā pusgadā, kad Latvija būs Eiropas Savienības Padomes prezidējošā valsts, kā Latvijā, tā arī diplomātiskajās un konsulārajās pārstāvniecībās ārvalstīs būtiski palielināsies dažāda līmeņa publisko pasākumu skaits. Īpaša loma Latvijas, kā ES prezidējošās valsts, rīkotajiem pasākumiem būs Latvijas vēstniecībā Krievijas Federācijā saistībā ar saspringto situāciju Eiropas Savienības un tās sabiedroto attiecībās ar Krievijas Federāciju, kas izveidojusies Krievijai īstenojot Krimas aneksiju un bruņotā konflikta eskalāciju Ukrainas Austrumu reģionos. Līdz ar to, lai nodrošinātu šo publiskās diplomātijas funkciju atbilstošā līmenī, arī no drošības viedokļa, ir nepieciešams uzlabot Latvijas Republikas vēstniecības Krievijas Federācijā publisko telpu tehnisko stāvokli un vēstniecības kompleksa aprīkojumu.Ārlietu ministrijai nepieciešams pārdalīt izdevumus 2014. gadam, lai nodrošinātu steidzamu remontdarbu veikšanu Latvijas Republikas vēstniecības kompleksa Krievijas Federācijā viesu namā „Tālava” kurus iespējams pabeigt līdz 2014. gada beigām. Viesu nama „Tālava” ēkas rekonstrukcija Maskavas vēsturiskajā centrā, Čapligina ielā 3 vairākkārt tiek atlikta. Ēka pašlaik ir ļoti sliktā tehniskā stāvoklī, un remonts tajā nav veikts kopš viesu nama būvniecības 1989. gadā. Jau ilgāku laiku ir identificētas problēmas gan ar apkures, gan ūdens, gan citām inženierkomunikācijām. Ņemot vērā, ka ēkā dzīvo visi diplomātiskās pārstāvniecības darbinieki, būtiski ir nodrošināt visu sistēmu, komunikāciju darbību, lai nodrošinātu normālus sadzīves apstākļus un veiktu minimālos ugunsdrošības pasākumus. Jau 2012. gada nogalē Valsts ugunsdzēsības un glābšanas dienests pēc Ārlietu ministrijas lūguma sagatavoja atzinumu par Latvijas Republikas vēstniecības Krievijas Federācijā kompleksa – viesu nama „Tālava” ēkas Čapligina ielā 3, Maskavā atbilstību ugunsdrošības prasībām un nepieciešamajiem pasākumiem to uzlabošanai. Atzinumā tika norādīts, ka minētais objekts neatbilst spēkā esošo ugunsdrošības normatīvo aktu prasībām un ir nepieciešams veikt virkni darbu ugunsdrošības situācijas uzlabošanai līdz ēkas rekonstrukcijai. Analizējot Valsts ugunsdzēsības un glābšanas dienesta atzinumu, tika secināts, ka ir nepieciešams veikt šādus darbus, lai izpildītu ugunsdrošības normatīvo aktu prasības – pandusa remontu, lai nodrošinātu ūdens nepiekļūšanu ēkā un elektrosistēmas drošību, veikt automātiskās ugunsgrēka atklāšanas un trauksmes signalizācijas sprinkleru sistēmas, dūmu sistēmas distances vadības sistēmu remontu (rekonstrukciju), kā arī veikt zemējuma un zibensaizsardzības ierīču pārbaudi un elektroinstalācijas izolācijas pretestības mērījumus.VAS „Valsts nekustamie īpašumi” ir sagatavojusi detalizētu steidzami veicamo darbu plānu, kurus ir iespējams veikt pirms rekonstrukcijas, paredzot to izmaksas 230 000 euro apmērā. Daļa steidzamo un neatliekamo darbu ietver ūdensapgādes, kanalizācijas, siltumapgādes sistēmu normālas funkcionalitātes nodrošināšanu, zemējuma un zibensaizsardzības ierīču pārbaudes un elektroinstalācijas izolācijas pretestības mērījumu veikšanu, „Tālavas” ieejas pandusa 2.kārtas labiekārtošanas darbus, kā arī vēstniecības kompleksa aprīkojumu un labiekārtošanu, lai nodrošinātu arī publisko funkciju veikšanu.Finansējuma pārdale ir iespējama, jo diplomātiskā un konsulārā dienesta personāla nokomplektēšanu Latvijas prezidentūras Eiropas Savienības Padomē nodrošināšanai 2015.gadā ietekmē vairāki apstākļi – brīžiem neatbilstošais kvalificēto pieteikumu trūkums atklātajos konkursos, personāla atlases, kurā tiek iesaistītas arī citas valsts pārvaldes institūcijas, ilgums. Tādejādi, daļa darbinieku darba attiecības uzsāka daudz vēlāk, nekā sākotnēji plānots. Arī darbinieku amati personāla atlases rezultātā atšķīrās no iepriekš plānotajiem, kā arī daļa darbinieku pārcēlās uz darbu pārstāvniecībās bez ģimenēm, kas papildus kopumā veido finanšu resursu ietaupījumu. |
| 3. | Projekta izstrādē iesaistītās institūcijas | Ārlietu ministrija (Latvijas prezidentūras Eiropas Savienības Padomē sekretariāts). |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014. gads** (*euro*) | Turpmākie trīs gadi (*euro*) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi:1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi1.2. valsts speciālais budžets1.3. pašvaldību budžets | 0 | 0 | 0 | 0 | 0 |
| 2. Budžeta izdevumi:2.1. valsts pamatbudžets2.2. valsts speciālais budžets2.3. pašvaldību budžets 3. Finansiālā ietekme:3.1. valsts pamatbudžets3.2. speciālais budžets3.3. pašvaldību budžets  | 00 | 00 | 00 | 00 | 00 |
| 3. Finansiālā ietekme:3.1. valsts pamatbudžets3.2. speciālais budžets3.3. pašvaldību budžets | 00 | 00 | 00 | 00 | 00 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  | 0 | 0 | 0 |
| 5. Precizēta finansiālā ietekme:5.1. valsts pamatbudžets5.2. speciālais budžets5.3. pašvaldību budžets  |  |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):6.1. detalizēts ieņēmumu aprēķins6.2. detalizēts izdevumu aprēķins |  |
| 7. Cita informācija | 74.resora „Gadskārtējā valsts budžeta izpildes procesā pārdalāmais finansējums” budžeta programmas 04.00.00 „Latvijas prezidentūras Eiropas Savienības Padomē nodrošināšana 2015.gadā” ilgtermiņa saistībās 2014.gadam nesadalīts finansējums 229 771 *euro* apmērā, atbilstoši Ministru kabineta rīkojumam tiek pārdalīti Ārlietu ministrijai. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ārlietu ministrija (Latvijas prezidentūras Eiropas Savienības Padomē sekretariāts). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

|  |  |
| --- | --- |
| Ārlietu ministra vietā – izglītības ministre               | I.Druviete |
| Vīzas:valsts sekretāra p.i. | P.Vaivars |
| Valsts sekretāra vietniece Eiropas lietās | I.Skujiņa |
| Latvijas prezidentūras Eiropas Savienības Padomēsekretariāta direktore | K.Pommere |

05.09.2014 9:15

1030

M.Selga, 67015976

Maris.Selga@mfa.gov.lv